OLIMPIJSKE IGRE

Iz legenda stare Grčke saznajemo da je vrhovni bog Zeus utemeljio Olimpijske igre u slavu pobjede nad svojim ocem Kronom. Prvi pisani dokument o olimpijskim igrama datira iz 776. godine pr. Kr. Za vrijeme Igara zaračene grčke državice zaključivale bi primirje koje je trajalo za vrijeme cijelih igara i bilo je obavezno za sve. Muškarci su mogli Igre pratiti i kao gledaoci, a ženama je pristup bio zabranjen. Natjecatelji su u prvo vrijeme trčali obučeni no najveći dio starih Igara bio je gol. Pobjednici olimpijskih disciplina, trkači, hrvači, boksači i drugi, bili su slavljeni u svojim državama, o njima su se pisale pjesme i u njihovu čast podizali bi se kipovi s njihovim likom. Dolaskom Rimljana i za vrijeme njihova vladanja Grčkom, Olimpijske igre su gubile na značaju, a rimski car Teodozije 393. godine ukida Olimpijske igre i tako zatvara njihovu dugu tradiciju.

Barun Pierre de Coubertin oživljava duh OI, te sa željom da se mladi ljudi novoga svijeta natječu na sportskom polju, a ne ubijaju u mnogim ratovima, postavlja osnove novih Olimpijskih igara na kongresu na pariškom sveučilištu Sorbonni, 16. lipnja 1894. godine. Odlučeno je da se prve OI održe u Ateni ( Grčka ) , a prvi predsjednik novoosnovanog Međunarodnog olimpijskog odbora je bio Grk Demetrios Vikelas koji je bio, zajedno sa svojom zemljom, spona između starih i novih OI.

Moderne Ljetne OI traju 15 dana, a od 1924. godine postoje i Zimske OI. Do 1992. godine Ljetne i Zimske OI održavale su se u istoj godini, a nakon toga je razmak između njih dvije godine.

Moto olimpijskih igara je: *Važno je sudjelovati, a ne pobijediti*! Svake igre počinju vječnim uzvikom mladih natjecatelja: *Citius , altius, fortius* (brže, više jače)! kao iskaz velike želje za sportskim natjecanjem i vječnom pomicanju ljudskih granica mogućnosti. Na početku Igara svečanom zakletvom svi se sportaši obvezuju da će se pošteno boriti poštujući ostale natjecatelje, a najbolji sportaš zemlje domaćina pali olimpijski plamen bakljom koja je upaljena u Olimpijadi u Grčkoj.

Lea Vrhovnik, 6.c